Munib Maglajlić

**Munib Maglajlić** rođen je u Banjoj Luci 24. marta 1945. Na Višoj pedagoškoj školi u Banjoj Luci diplomirao je maternji jezik i književnost 1966, a 1970. diplomu je stekao i na studijskoj grupi Istorija jugoslovenskih književnosti i srpskohrvatski jezik na Filozofskom fakultetu u Sarajevu. Magistarski rad odbranio je 1974. na Filozofskom fakultetu u Zagrebu (Sevdalinka /Književnohistorijsko i književnoteorijsko određenje jednog kratkog usmenog oblika sa bosanskohercegovačkog prostora), a doktorsku tezu *Književnohistorijsko i književnoteorijsko određenje muslimanske narodne balade* odbranio je 1980. Radio je u Institutu za književnost u Sarajevu. Od 1992. pa do odlaska u penziju bio je redovni profesor na Odsjeku za južnoslavenske književnosti Filozofskog fakulteta u Sarajevu.

Posebno se bavio usmenom književnošću, vezama usmene i pisane književnosti i starijom književnošću. Objavio je veći broj knjiga i radova u domaćim i inozemnim stručnim publikacijama. Njegova djela veoma su važna za kulturu Bosne i Hercegovine. Izuzetan trag ostavio je djelujući u BZK "Preporod", čiji je predsjednik bio od 1994. do 2001.

Preminuo je u Sarajevu 19. oktobra 2015. od posljedica srčanog udara. Smrt ga je zatekla na mjestu direktora Instituta za bošnjačke studije pri BZK "Preporod", kao i Fondacije "Novi vidici", te na mjestu urednika u Fondaciji "Mulla Sadra".

Tetka mu je bila Vahida Maglajlić, jedina muslimanka narodni heroj u Jugoslaviji.

## Bibliografija 
### Knjige (antologije i priređena izdanja) 
* *Sa gornjeg čardaka. 120 pjesama iz zbirke Saliha Mešića* (priredili: M. Maglajlić i Smail F. Terzić), Narodni univerzitet, Tešanj, 1976.
* *101 sevdalinka*, Prva književna komuna, Mostar, 1978.
* *Bibliografija radova o narodnoj književnosti V*, ANU BiH, Posebna izdanja, knj. XLI, Odjeljenje za književnost i umjetnost, knjiga 6, Sarajevo, 1979.
* *Od zbilje do pjesme*, Glas, Banja Luka, 1983.
* *Muslimanska usmena balada*, Veselin Masleša, Sarajevo, 1985.
* *Usmeno stvaralaštvo od stvaralaca do sakupljača*, Univerzal, Tuzla, 1989.
* *Usmena lirska pjesma, balada i romansa*, Institut za književnost u Sarajevu i Svjetlost, Sarajevo, 1991.
* *Usmena balada Bošnjaka*, BZK Preporod, Sarajevo, 1995.
* *Antologija bošnjačke usmene lirike*, Alef, Sarajevo, 1997.
* *Bošnjačka književnost u književnoj kritici: Knjiga dva: Narodna književnost* (priredili: Đenana Buturović i Munib Maglajlić), Alef, Sarajevo, 1998.
* *Bošnjačka usmena lirika*, Sarajevo-Publishing, Sarajevo, 2000.
* *Banjalučke balade*, BZK Preporod, Banja Luka, 2006.
* *Usmena lirika Bošnjaka*, BZK Preporod, Sarajevo, 2006.
* *101 sevdalinka*, BZK Preporod, Gradačac, 2010.

### Radovi u publikacijama 
* „Xalostna pjesanza plemenite Asan-aghinize“ i problem njenog čitanja, *Rad 21. Kongresa Saveza folkorista Jugoslavije*, Čapljina, 1974, Sarajevo, 1976, str. 337-340.
* Historijat bilježenja i zanimanja za sevdalinku, *Godišnjak Instituta za jezik*, knj. 3-4, str. 395-402, Sarajevo, 1975.
* Tri Kubina ogleda o pjesmi južnih Slavena, *Radio Sarajevo III program*, god. V, br. 15, 1976, str. 313-315.
* Salih Mešić i njegova zbirka pjesama, *Radio Sarajevo III program*, god. V, br. 14, 1976, str. 449-458.
* Prva studija o sevdalinci, *Putevi* (Banja Luka), XXII, 5, 1976, str. 495-498.
* Sredina i vrijeme nastanka sevdalinke, *Život*, br. 12, Sarajevo, 1979, str. 631-635.
* Odnos zbilje i pjesme u sevdalinci, *Izraz*, br. 8, Sarajevo, 1979, str. 233-260.
* Muslimanska balada o Mehmed-agi Šehiću, *Slovo gorčina* (Stolac), 1983, str. 47-49.
* Muslimanske balade u rukopisnoj zbirci Vinka Vice Palunka, *Zbornik 1. Kongresa jugoslovenskih etnologa i folklorista*, Rogaška Slatina, 1983, str. 601-606.
* Odnos kolektivnog i individualnog na primjeru pjevača Selima Salihovića, *Zbornik radova XXXII kongresa saveza udruženja folklorista Jugoslavije*, Sombor, 1985, Novi Sad, 1985, str. 243-247.
* Pjevač i sazlija Selim Salihović kao baštinik usmenog stvaralaštva na području sjeveroistočne Bosne, *Zbornik radova XXXIV kongresa saveza udruženja folklorista Jugoslavije*, Tuzla, 1987, str. 287-292.
* Muslimanske pjesme u Vukovim zbirkama, *Dva veka Vuka. Zbornik radova*, 1987.
* Značaj usmene lirike za pjesništvo Safvet-bega Bašagića i Muse Ćazima Ćatića, *Zbornik radova XXXVI kongresa Saveza udruženja folklorista Jugoslavije*, Sokobanja 1989, Beograd, 1989, str. 163-166.
* Prvi poznati pjesnik sevdalinke: O pjesničkom okušaju na splitskom pazaru u XVI stoljeću, *Zbornik radova 29. Kongresa Saveza udruženja folklorista Jugoslavije*, Hvar 1982, Hrvatsko društvo folklorista, Zagreb, 1991, str. 18-22.
* Antun Knežević – etnograf i folklorist, *Folklor Bosne i Hercegovine*, sveska 1, Sarajevo, 1991, str. 73-81.
* Ludvik Kuba u Stocu 1893. godine, *Slovo Gorčina*, god. III, 1975, str. 56-58.
* Lirska pjesma i balada u Beharu, *Anali GHB*, vol. 19-20, Sarajevo, 2001, str. 37-46.
* Pjevač i pripovjedač Hamdija Šahinpašić, *Znakovi vremena*, Vol. 5, br. 15, Sarajevo, 2002, str. 294-319.
* O pjesnicima i pjevačima sevdalinki, *Blagaj*, vol. III, 3-4, Sarajevo, 2005, str. 51-55.
* The Legacy of Singer Hamdija Šahinpašić in Bosnian Oral Literary Tradition, *Traditiones*, Vol. 34/I, Ljubljana, 2005, str. 231-242.
* Leksikografsko određenje sevdalinke, *Behar*, god. XX, br. 103, 2011, str. 5-11.
* Jedan pogled na djelo Đenane Buturović, *Znakovi vremena*, god. XIV, br. 54, 2011, str. 15-21.
* Bošnjačka balada o smrznutoj nevjesti, *Odjek*, 50/1997, str. 78-79.

## Reference 
## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 166-167.

## Vanjski linkovi 
* Recenzija, Prikaz Munib Maglajlić, Bibliografija radova o narodnoj književnosti (V), Urednik Midhat Šamić, Akademija nauka i umjetnosti Bosne i Hercegovine, Posebna izdanja, knjiga XLI, Odjeljenje za književnost i umjetnost, knjiga 6, Sarajevo 1979, 284 str.  Ljiljana Marks ; Institut za etnologiju i folkloristiku 
* Munib Maglajlić, BOŠNJACI I BOSNA, Ogledanje na temu: ime, jezik i pismo, domovina, država 
* Munib Maglajlić, behar.hr

Kategorija:Rođeni 1945.
Kategorija:Umrli 2015.
Kategorija:Biografije, Banja Luka
Kategorija:Bosanskohercegovački historičari književnosti
Kategorija:Odsjek za književnosti naroda Bosne i Hercegovine Filozofskog fakulteta u Sarajevu